Sporna cenzura u "Smitsonijenu"
Mnogi umetnici su zabrinuti za umetničku slobodu u američkim muzejima, posle uklanjanja video rada sa jedne od izložbi 
Majkl Daks Jakavoni je umetnik. Danas on stvara – muzej. On ga naziva Muzejom cenzurisane umetnosti. Muzej je „parkiran“ ispred „Smitsonijenove“ Nacionalne galerije portreta i sadrži samo jedno umetničko delo. „Vatra u mom stomaku“ je kraći video rad koji je nedavno uklonjen iz Galerije portreta, zbog predstave Hrista na krstu. Video je rad pokojnog homoseksualnog umetnika Dejvida Vojnaroviča. „ Vilijam Donahju je predsednik desničarske Katoličke lige. Posle kritika koje je uputio muzeju prošlog novembra, sadašnji predsednik Predstavničkog doma Džon Bejner, zapretio je da će prekinuti finanisranje muzeja u sastavu „Smitsonijena“. Video rad je uklonjen u roku od 24 sata. Sada se pristalice slobode govora i umetnici kao što je Jakavoni, bune protiv toga. Umetnost i vera su se sukobljavale u Americi i ranije. Jedna američka kablovska mreža je prošle godine promenila crtani film, pošto je dobila pretnje zbog prikazivanja islamskog proroka Muhameda kostimiranog kao plišanog medvedića. Spor oko Vojnarovičevog video rada je počeo u oktobru, kada je Nacionalna galerija portreta otvorila izložbu pod naslovom „Žmurke“. Izložba predstavlja uticaj homoseksualaca i lezbejki na američku portretnu umetnost. Tu su i radovi Endija Vorhola, Roberta Morisa, kao i autoportret samog Vojnaroviča. Da bi video sporni rad, posetilac je morao da izabere između različitih opcija, kaže koautor izložbe Dejvid Vord. Institucija „Smitsonijen“ objašnjava da je video uklonjen zbog spora koji je bacio senku na celu izložbu. Majk Blejzenstin, borac za prava homoseksualaca, takođe učesnik Muzeja cenzurisane umetnosti, ne prihvata taj argument. I, ljudi dolaze u Muzej cenzurisane umetnosti da urade upravo to. Spor oko video rada nije u celini bio loš za Nacionalnu galeriju portreta. Poseta se u odnosu na prošlu godinu povećala za 75 odsto.